केंद्रीय योजनाएं हमारा हक हैं, खैरात नहीं सीएम ने कहा कि यहां तक बात केंद्रीय योजनाओं की है तो वह हमारा हक है, केंद्र हमें खैरात में कुछ नहीं दे रहा। उन्होंने कहा कि बीजेपी के नेता केंद्रीय योजनाओं का उल्लेख करते हुए प्रदेश सरकार पर श्रेय लेने का जो आरोप लगाते हैं वह सरासर गलत है। इसके लिए उन्हें बोलने से पहले सोचना चाहिए। इस अवसर पर उद्योग मंत्री मुकेश अग्निहोत्री भी मौजूद थे। इस बात का उल्लेख करना जरूरी है कि वीरभद्र सिंह ने जो आज अनुराग ठाकुर को लेकर इतनी तल्ख टिप्पणी की है उसका कारण सीधा है कि बीते कल लोढ़ा कमेटी ने बीसीसीआई पर तेवर और कड़े करते हुए सुप्रीम कोर्ट में अर्जी दायर कर बीसीसीआई प्रशासन की निगरानी के लिए पूर्व केन्द्रीय गृह सचिव जी के पिल्लै को पर्यवेक्षक नियुक्त करने की अनुमति मांगी थी। जाहिर है कि पिछले लंबे समय से बीसीसीआई और लोढ़ा कमेटी में खींचतान चली हुई है। बोर्ड लोढ़ा पैनल की सिफारिशें पूरी तरीके से लागू करने को तैयार नहीं है और इस मामले में ढीला रवैया अपनाए हुए हैं। इसके बाद तय माना जा रहा है कि बोर्ड में कुछ बडे़ पदों पर बैठे लोगों की छुट्टी हो सकती है।